“เงินบาท” เปิด 34.80 บ. แนะจับตาดัชนี PMI สหรัฐวันนี้
“เงินบาท” เช้านี้ (3 มี.ค.66) อยู่ที่ 34.80 บ. เท่าราคาปิดตลาดวานนี้ แนะจับตาข้อมูลเศรษฐกิจสหรัฐ เช่น ดัชนีผู้จัดการฝ่ายจัดซื้อ (PMI) วันนี้
“เงินบาท” เช้านี้ (3 มี.ค.66) อยู่ที่ 34.80 บ. เท่าราคาปิดตลาดวานนี้ แนะจับตาข้อมูลเศรษฐกิจสหรัฐ เช่น ดัชนีผู้จัดการฝ่ายจัดซื้อ (PMI) วันนี้
3 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้ (3 มี.ค.66) เปิดตลาด 34.80 บาท/ดอลลาร์ เท่าราคาปิดตลาดเมื่อวานที่ระดับ 34.80 บาท/ดอลลาร์
โดยดอลลาร์สหรัฐเคลื่อนไหวในกรอบแคบๆ หลังสหรัฐเปิดเผยข้อมูลตัวเลขผู้ยื่นขอสวัสดิการว่างงานลดลง 2,000 ซึ่งอาจจะเป็นปัจจัยหนุนให้ธนาคารกลางสหรัฐ (เฟด) เดินหน้าปรับขึ้นอัตราดอกเบี้ยต่อไป
สำหรับข้อมูลเศรษฐกิจสหรัฐที่มีกำหนดเปิดเผยในวันนี้ได้แก่ ดัชนีผู้จัดการฝ่ายจัดซื้อ (PMI) ภาคบริการเดือนก.พ, ดัชนีภาคบริการเดือนก.พ.จากสถาบันจัดการด้านอุปทานของสหรัฐ (ISM) และยอดขายรถยนต์เดือนก.พ.
โดยเมื่อวานนี้นักลงทุนต่างชาติขายสุทธิในตลาดหุ้น 379 ล้านบาท และซื้อสุทธิตลาดพันธบัตร 869  ล้านบาท
ทั้งนี้มองกรอบค่าเงินบาทวันนี้เคลื่อนไหวในช่วง 34.65 – 34.90 บาท/ดอลลาร์ แนะนำผู้นำเข้า ควรซื้อเงินตราต่างประเทศเพื่อปิดความเสี่ยง ส่วนผู้ส่งออก แนะขายเงินตราต่างประเทศที่เหนือระดับ 35.20 บาท/ดอลลาร์